Nafarroako Parlamentuko Mahaiak, 2018ko irailaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Hezkuntza Bereziko zenbait ikastetxe publikotako igerilekuetako begiraleak ez kontratatzeko arrazoiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko irailaren 24an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Gobernuak ikasturtearen hasierarako zergatik ez du begiralerik kontratatu Tuterako “Torre Monreal” eta Iruñeko “Andrés Muñoz” Hezkuntza Bereziko ikastetxe publikoetako igerilekuetarako? Hori dela-eta, bertako ikasleek azpiegitura horiek erabili ezinik hasi dute ikasturtea, ez baitira kontratatu zenbait jardueratarako (besteak beste, alderdi psikomotorraren dinamizazioa) beharrezkoak diren begiraleak.

– Noizko aurreikusten da kontratazio hori egitea eta, halatan, azpiegitura horiek erabili ahal izatea?

Corellan, 2018ko irailaren 18an

Foru parlamentaria: Alberto Catalán Higueras